अपनी ड्रिंक की मात्रा को कम करें शराब छोड़ने के लिए एक गम्भीर योजना बनायें बाहरी मदद ढूंढें
अगर आप अल्कोहल को हमेशा अपनी पहुँच में रखते हैं तो शराब की रोज़ की प्रपंची आदत बनना बहुत आसान हो जाता है | अगर आपकी शराब की अलमारी हमेशा भरी रहती है तो उसे लेने की लालसा आपको आसानी से हो सकती है | अगर वाइन की आधी पियी हुई बोतल या फ्रिज में छह ठन्डे पैक उपलब्ध हों तो शराब की लत को छोड़ना बहुत मुश्किल हो जाता है | शराब छोड़ने का प्रथम चरण है कि अगर शराब को सामाजिक कारण से तुरंत न परोसा जाना हो तो इसे अपने घर से ही बाहर कर दें | अगर आप शराब पीना छोड़ना नहीं चाहते बल्कि सिर्फ इसकी स्वस्थ मात्रा पर वापस आना चाहते हैं तो इसकी शुरुआत अपने घर से करें और शराब को अपने आस-पास न रहने दें |  जब आप कुछ आराम देने वाले पेय पीना चाहें तो अपने किचन में कुछ ऐसे स्वादिष्ट पेय इकट्ठे करके रखें जो शराब का विकल्प बन सकें | आपके लिए अल्कोहल या शराब की अपेक्षा चाय, कार्बोनेटेड पानी, नीम्बू पानी, रूट बियर और सोडा बेहतर होते हैं |  अगर आपने पार्टी रखी हो और बहुत सारी शराब बच गयी हो तो इसे अपने दोस्तों को ले जाने के लिए दे दें | अगर कोई न ले जाना चाहे तो इसे बहा दें | इस उलझन में न फंसें कि अब इसे आपको ही खत्म करनी होगी क्योंकि आप इसे बर्बाद नहीं करना चाहते | बोर होने, अलेकेपन में, तनाव में, दुःख में, या किसी अन्य नकारात्मक भावना में पीने से अल्कोहल पर निर्भरता बन सकती है | चूँकि, अल्कोहल या शराब एक शान्तिदायक या डिप्रेसेंट होती है, वास्तव में इसलिए यह चीजों को और भी बदतर बना देती है |केवल सामाजिक कार्यक्रमों में ही पीने की कोशिश करें जहाँ हर किसी के पास अपने अच्छे समय का जश्न मनाने का कारण हो |  हर दिन को एक जश्न के रूप में मनाने के जाल में न फंसें | ध्यान रखें कि जब कोई जश्न का हकदार हो तब उस वास्तविक विशेष अवसर के लिए आप शराब पियें | अगर अपनी ड्रिंक को एक साथ गटक जाते हैं तो किसी भी शाम में आपके पीने की सम्भावना और अधिक बढ़ जाएगी | धीरे-धीरे घूँट लेकर खुद को संयमित करें और हर ड्रिंक को खत्म करने में ज्यादा समय लगायें | इसमें मदद पाने के लिए आप सीधें ही आर्डर कर सकते हैं जिससे मीठे मिश्रणों का स्वाद शराब का नकाब धारण नहीं करता और इससे आप सोचने लगते हैं कि अब आपको कुछ नहीं पीना है | आपको प्रत्येक अल्कोहोलिक ड्रिंक लेने के लिए एक गिलास पानी या एक सॉफ्ट ड्रिंक भी लेना चाहिए |  पीने के पानी से आपको संतुष्टी पाने में मदद मिल जाएगी और यह आपको हाइड्रेटेड भी रखेगा | अगर आप सही तरह से हाइड्रेटेड रहेंगे और संतुष्टी अनुभव करेंगे तो आपकी शराब गटकने की सम्भावना भी कम हो जाएगी | बियर पीने की प्रतिस्पर्धा या कम समय में अत्यधिक शराब गटकने की अन्य गतिविधियों में शामिल न हों | चूँकि, बार का उद्देश्य शराब बेचना होता है इसलिए आप स्वतः ही एक बोतल खरीदने का दबाव अनुभव करने लगते हैं | धीमी रोशनी, परफ्यूम से मिश्रित शराब की गंध और हर किसी से छूटती हुई सेक्सी वाइब्स की उपस्थिति एक ऐसा माहौल बना देती हैं जिससे बचना बहुत मुश्किल हो सकता है | हालाँकि, यह सम्पूर्ण वातावरण शराब की ओर ले जाता है इसलिए जब आप शराब में कटौती करने की कोशिश कर रहे हों तो सबसे अच्छा होता है कि सभी प्रकार के बारों से बचें |  अगर आपको एक ऐसे सामाजिक कार्यक्रम में बुलाया गया है जहाँ पर बार भी हो जैसे, आपके बॉस और सहयोगियों के साथ हैप्पी ऑवर्स (happy hours) हो, तो क्लब सोडा या अन्य कोई बिना अल्कोहल वाली ड्रिंक आर्डर करने की कोशिश करें | अगर उस जगह पर भोजन सामग्री भी हो तो खुद के लिए आर्डर करें जिससे आप खुद को उनमे शामिल अनुभव करेंगे | जब आप बार में जाएँ तो ऐसी जगह चुनें जहाँ सिर्फ शराब पीने के अलावा भी करने के लिए बहुत कुछ हो | उदाहरण के लिए, ऐसी जगह जाएँ जहाँ पूल टेबल या अन्य कोई खेल हों जिससे आप अकेलापन अनुभव करके अधिक पीने पर फोकस न करें | ध्यान हटने से, आपको शराब पीना कम करने में आसानी हो सकती है | लोग अपना अधिकतर समय बार में बिता देते हैं जबकि वे उस समय में कुछ अधिक सक्रीय कार्य कर सकते हैं | अगली बार साथ इकट्ठे होने पर अपने दोस्तों के समूह के लिए विकल्पों का सुझाव दें | आप एक पकड़ने वाले खेल,खेल सकते हैं, टहलने या बाइक चलने जा सकते हैं, मूवी या नाटक देखने जा सकते हैं, या म्यूजिक शो या कला  देखने जा सकते हैं | ऐसे स्थान चुनें जहाँ शराब न बेची जाती हहो या ऐसी गतिविधि चुनें जो शराब से सम्बंधित न हो |  इससे न सिर्फ आप अपनी शराब में कटौती कर सकते हैं बल्कि इसके द्वारा अधिक सक्रीय बनने से आप खुद को सम्पूर्ण रूप से स्वस्थ बनायेंगे | कुछ लोग आपके द्वारा बार के बाहर कहीं आमंत्रित किये जाने पर भी आपको शराब पीने के लिए बहुत आग्रह करने वाले होते हैं | अगर आप सच में शराब छोड़ने की कोशिश कर रहे हों तो ऐसे लोगों के साथ जाने की योजना बनायें जो शराब न पीते हों | इस प्रकार आप थोड़े आनंद की इच्छा रखने पर हर समय शराब की उपस्थिति का सामना नहीं करेंगे |  इसका मतलब यह भी हो सकता है कि आपके जीवन में परेशानी बनने वाले लोगों को अपने जीवन से बाहर निकाल दें |  अगर आप सच में किसी ऐसे व्यक्ति को पसंद करते हैं जो पूरे समय शराब के नशे में धुत रहता हो तो उसे अपने पास भटकने देने की बजाय न कहना सीखें | वो शराब पी रहा है तो इसका मतलब यह नहीं है कि आपको भी शराब पीना होगी |हो सकता है कि वे भी आपकी तरह शराब छोड़ने के लिए प्रेरित होंगे और ऐसा ही करेंगे | खुद को शराब की लत से दूर रखने के लिए व्यायाम एक अच्छा तरीका है | शराब पीने की लत कई लोगों को सुस्त और धीमा बना देती है और इससे गैस की समस्या और वज़न बढ़ना भी शुरू हो सकता है |अगर आप शारीरिक रूप से फिट रहने का लक्ष्य बना लेते हैं तो जल्दी ही आप अपनी प्रगति पर शराब के प्रभाव से खिन्न हो जायेंगे |   सॉकर बॉल या बास्केट बॉल के समूहों में शामिल हों | आप जल्दी ही खुद को फिट अनुभव करेंगे और अपने शारीरिक स्वास्थ्य के लिए शराब से किनारा कर लेंगे | व्यायाम के साथ ही ध्यान रखें कि आप सेहतमंद भोजन करें, पर्याप्त नींद लें, और सामान्य रूप से अपनी देखभाल करें जिससे आप शराब की ओर कम भागेंगे | अगर आप खासतौर पर शराब की लत को छोड़ते हैं तो आपको कुछ विथड्राल सिम्टम होना शुरू हो सकते हैं | आपके द्वारा शारीरिक और मानसिक दोनों तरह के विथड्राल सिम्टम अनुभव किये जा सकते हैं | विथड्राल के कारण हाथों में कंपकपी, घबराहट, थरथराहट और थकान का अनुभव, सोने में कठिनाई, एकाग्रचित्त होने में कठिनाई, और बुरे सपने आ सकते हैं |  अगर आप पक्के शराबी हैं तो आपको कुछ अतिरिक्त लक्षण भी अनुभव हो सकते हैं जैसे, पसीना आना, मितली आना, सिरदर्द, भूख कम लगना, उल्टियाँ, और ह्रदय में कम्पन | अन्य लोगों की तुलना में कुछ लोगों के लिए शराब छोड़ना बहुत अधिक कठिन होता है | कुछ लोग बिना नकारात्मक प्रतिक्रिया के प्रतिदिन शराब पीते हैं | कई लोगों के अनुसार, रोज़ शराब पीने से मुश्किल समय में उनकी सहनशक्ति बढ जाती है, परन्तु इससे शराबखोरी की लत पड़ सकती है | आपको दैनिक रूप से पीने की मध्यम रेंज में बने रहने की कोशिश भी करना चाहिए |   यूएसडीए के अनुसार, शराब की मध्यम मात्रा को महिलाओं के लिए प्रतिदिन एक ड्रिंक और पुरुषों के लिए 2 ड्रिंक तक के रूप में परिभाषित किया गया है | इससे ज्यादा बार-बार पीने से, विशेषरूप से लगातार पीने से आपकी शराबी बनने की सम्भावना बहुत अधिक हो जाती है |  याद रखें कि महिलाओं के लिए प्रति सप्ताह 7 ड्रिंक से ज्यादा और पुरुषों के लिए प्रति सप्ताह 14 ड्रिंक से अधिक को ज्यादा पीना माना जाता है | इस सीमा के अंदर बने रहने की कोशिश करें |  शराबीपन का पारिवारिक इतिहास होना, शराब के साथ दवाएं मिलाकर लेना, और अवसाद होना, ये सभी स्थितियां आपको शराब पर निर्भर रहने की सम्भावना को बहुत अधिक बढ़ा सकती हैं | अगर आप एक सप्ताह में अधिकतम 3 ड्रिंक लेने के बारे में निर्णय लेते हैं तो उसे लिखें: “मैं एक सप्ताह में 3 ड्रिंक से ज्यादा नहीं पियूँगा/पियूंगी |” खुद से वादा करें कि आपने जो लिखा है उस पर कायम रहेंगे | इस कागज़ के टुकड़े को अपने आईने पर या अपने बटुए में रखें जिससे आपको याद रहे कि आपको शराब छोडनी या कम करनी है |   आप उस कारण को भी लिख सकते हैं जिसकी वज़ह से आप शराब छोड़ना चाहते हैं, जैसे: “मैं स्वस्थ रहना चाहता हूँ |” या “मैं अपने परिवार और दोस्तों के अलगाव की भावना को उत्पन्न करना बंद करना चाहता हूँ|”  यह आसान नहीं होता, लेकिन कागज़ पर लिखे आपके वचन मदद करते हैं | आप एक ड्रिंक ट्रैकर कार्ड को अपने पास रख सकते हैं जिसमे आप एक सप्ताह में ली जाने वाली प्रत्येक ड्रिंक को नोट कर सकते हैं | आप इसे अपने घर में पाए जाने वाले कैलेंडर या नोटपैड पर भी लिख सकते हैं | अगर आप नशे में धुत होने तक शराब बहुत ज्यादा मात्रा में पीते रहते हैं तो आप ली जाने वाली शराब की जानकारी रखने के लिए एक नोटपैड या अपने फ़ोन में एक एप (app) का उपयोग कर सकते हैं | इसे हर सप्ताह देखें |  हर ड्रिंक की गणना करने से आपको, आपके द्वारा ली जाने वाली शराब की मात्रा के बारे में अधिक सोचने में और शराब को छोड़ने में मदद मिल सकती है | अगर आपको लगता है कि आपने अपेक्षा से बहुत अधिक शराब पी ली है तो आप एक पत्रिका बना सकते हैं जिसमे हर बार ड्रिंक करने के बारे में लिख सकते हैं | आपको यह भी लिखना चाहिए कि आपने शराब पीने का निर्णय क्यों लिया और शराब लेने से पहले आप कौन से भाव अनुभव किये और पीने के बाद कैसा अनुभव किया | यह आपकी भावनाओं के पैटर्न को दिखाने में मदद करेगा |  अपने ट्रिगर्स और स्थितियों को लिखें जो आपका शराब छोड़ना अत्यधिक दुष्कर बना देती हैं | सप्ताहों की प्रगति के साथ ही, आपको सीखना शुरू कर देना चाहिए कि आपको क्या छोड़ना है | एक या दो सप्ताह के लिए शराब पीना बंद करके देखें | इससे आपके सिस्टम को एक ब्रेक मिलेगा और यह आपको कुछ समय के लिए नियमित दिनचर्या के लिए मुक्त रखेगा | आप ऐसा बहुत कम डोज़ लेकर और एक सप्ताह में कम से कम दो दिन न पीने के लिए चुनकर भी कर सकते हैं |  उदाहरण के लिए, अगर आपको हर रात एक गिलास वाइन पीने की आदत हो तो ब्रेक लेने से चीज़ें बदलने लगेंगी और फिर आपको रोज़ एक गिलास वाइन लेने की ज़रूरत महसूस नहीं होगी | अगर आप शराब बहुत ज्यादा पीते हैं तो इसके कारण विथड्राल लक्षण हो सकते हैं | बारीकी से ध्यान दें कि बदलाव के प्रति आप कैसा अनुभव करते हैं और आपका शरीर किस तरह की प्रतिक्रिया देता है | अगर इस स्टेप से आपको गंभीर प्रतिक्रिया हो तो यथासंभव जल्दी से जल्दी अपने डॉक्टर को दिखाएँ | शराब छोड़ने की पूरी प्रक्रिया के समय, सप्ताह दर सप्ताह अपनी प्रगति को नोट करें | अगर आपको लगता है कि आपने अपने पीने की आदत पर नियंत्रण पा लिया है, अगर आपने अपनी वचनबद्धता के अनुसार सफलतापूर्वक शराब की मात्रा का उपभोग करना छोड़ दिया हो और अगर आप अपनी तीव्र इच्छा और शराब की भूख का सामना करने के लिए सक्षम हो गये हों तो assess करें | अगर आपको लगता है कि शराब छोड़ना आपके बस की बात नहीं है, बल्कि इसके लिए आप खुद बहुत प्रयास भी कर चुके हों और तो आपको कोई बाहरी मदद लेने की कोशिश करनी चाहिए |  अगर आप बिना विथड्राल लक्षणों को अनुभव किये कम स्तर पर ही अपने शराब के उपभोग को सीमित नहीं कर सकते, शराब को न नहीं कह पाते, आपकी आँखों के सामने अँधेरा छा जाता है या शराब की लत के अन्य चिन्ह अनुभव होने लगे हों तो आपको तुरंत मदद लेनी चाहिए | अगर आपको लगे की आपकी शराब की लत नियंत्रण से बाहर हो गयी है तो आपको तुरंत मदद लेने की ज़रूरत होती है | अगर आपको कुछ विशेष समस्याएं अनुभव हों, आपको शराब की आदत लग सकती है जो आपको मदात्यता या शराबीपन विकसित होने के सबसे अधिक जोखिम में डाल देती है | अगर आप बिना किसी खास मौके के भी शराब पिए बिना न रह सकें और बहुत ज्यादा शराब पीते हों या वाहन चलाते समय या मशीनरी का उपयोग करते समय शराब पीते हैं जबकि आपको पता हो कि इस तरह से शराब पीना ग़ैरकानूनी और अत्यधिक खतनाक होता है, आप जोखिम में हैं |   अगर आपको सुबह और शाम में शराब पीने की तीव्र इच्छा होती हो, मूड बदलने लगा हो, घबराहट होने लगी हो, अकेले या गुप्त रूप से पीने लगे हों, अवसाद या थरथराहट अनुभव करने लगे हों तो आपको तुरंत डॉक्टर की मदद लेनी चाहिए | अगर आप शराब पीने के कारण अपनी जिम्मेदारियों की उपेक्षा करने लगे हों तो भी आपको मदद लेनी चाहिए | आप अपनी जिम्मेदारियों की उपेक्षा इसलिए कर सकते हैं क्योंकि आप शराब पीने में व्यस्त रहते हैं या क्योंकि आपको हैंगओवर हो गया है जो आपको काम पर जाने या स्कूल जाने से रोकता है |  अगर आप शराब पीने के कारण एक कानूनी समस्या में उलझ गये हों जैसे, सार्वजानिक जगह पर शराब पीने के लिए, शराब पीकर हवाईजहाज़ में प्रवेश करने के लिए गिरफ्तार हुए हों, तो भी आप जोखिम में हैं | अगर आप अपनी जिंदगी में उपस्थित लोगों के द्वारा चिंता जताए जाने पर भी पीते रहते हैं तो आपको इस बारे में सोचना चाहिए | अगर आपके द्वारा शराब पीना काफी परेशानियाँ खड़ी करने लगा हो जिसे अन्य लोग भी नोटिस करने लगें तो आपको मदद लेनी चाहिए | आपको शराब पीने का उपयोग सहन करने के तंत्र या युक्ति के रूप में नहीं करना चाहिए | अल्कोहल का उपयोग तनाव, अवसाद, और अन्य परेशानियों से मुकाबला करने या उन्हें सहन करने के रूप में करना अत्यधिक नुकसानदेह होता है | अगर आप ऐसा करते हैं तो आपको मदद लेनी चाहिए | एक 12-स्टेप वाले प्रोग्राम में शामिल हों जो इन मीटिंग्स द्वारा आसान बना दिए जाते हैं और ये ऐसे कई लोगों की मदद करते हैं जो शराब के दुरूपयोग से निपटने के लिए रास्ता खोज रहे हों | अगर आपको नहीं लगता कि आप पूर्ण विकसित शराबी हैं तो भी इन प्रोग्राम में जाने पर ये आपकी परेशानी को और बदतर होने से रोकने में मदद कर सकते हैं | आप मीटिंग्स में उपस्थिति होंगे और आपको एक एए प्रायोजक मिलेगा जिसे आप शारब पीने की तीव्र इच्छा होने या अपने लक्ष्य से भटकने पर बुला सकते हैं |  आप सीख सकते हैं कि आप सुरक्षात्मक रूप से और अधिक नहीं पी सकते और इस वास्तविकता का सामना करने में मदद के लिए उस जगह पर एक समर्थन प्रणाली पाने के लिए और अपने जीवन से सभी नकारात्मक प्रभावों और शराब को बाहर निकालने में मदद के लिए यह आपके लिए बहुत महत्वपूर्ण साबित होगा | आप अपने क्षेत्र में नजदीकी एए समूह को ढूँढने के लिए ऑनलाइन सर्च कर सकते हैं | एए एक भरोसे पर आधारित संगठन है इसलिए इस विधि का उपयोग केवल तभी करें जब आप इसके साथ सहज हों | ये संगठन स्वास्थ्य लाभ की राह दिखाने और प्रायोजकों में इसे प्रसारित करने और समूह की मीटिंग्स में उनके शिक्षण का समर्थन करने में मदद के लिए धार्मिक मार्गों और संदेशों का उपयोग करते हैं | अगर आपको एए में कोई दिलचस्पी न हो तो आप स्मार्ट रिकवरी आज़मा सकते हैं | यह एक ऐसा प्रोग्राम है जिसमे आपको शराब की लत बनाने वाले भावनात्मक और वातावरणीय कारकों को ठीक प्रकार से जानने और उनके प्रति एक नए और उत्पादक तरीके से प्रतिक्रिया देने में आपकी मदद करने के लिए संज्ञानात्मक-व्यवहार दृष्टिकोण का उपयोग किया जाता है | यह बिना सोचे कि यह कोई रोग है, इसमें आपकी लत को छुड़ाकर स्वास्थ्य लाभ देने पर फोकस किया जाता है |   यह परहेज़ पर आधारित प्रोग्राम है, इसका मतलब है कि इसमें आपको अपने जीवन से शराब को पूरी तरह से हटा देने की शिक्षा दी जाती है | इसके अलावा, स्मार्ट रिकवरी उन लोगों को भी आमंत्रित करती है जो शराब को छोड़ने के बारे में संदेहपूर्ण हों |  यह प्रोग्राम उन लोगों के लिए है जिन्हें बहुत अधिक गठन की ज़रूरत नहीं होती और जो व्यक्तिगत रूप से शराब छोड़ने के लिए प्रेरित हो सकते हैं | संज्ञानात्मक-व्यवहार दृष्टिकोण, समूह या एए जैसे प्रोयोजकों से सम्बंधित मदद की अपेक्षा आत्मज्ञान को प्रसारित करते हैं | यह प्रोग्राम व्यापक रूप से आपकी स्व-प्रेरणा और सहभागिता को प्रसारित करता है | अगर आप भरोसे पर आधारित 12 स्टेप वाले प्रोग्रामों जैसे एए में दिलचस्पी नहीं रखते तो आप कुछ अन्य विकल्पों को भी आजमा सकते हैं | नशे में न रहने के धर्मनिरपेक्ष संगठन या (secular organization of sobriety-sos) एक गैर संरचनात्मक प्रोग्राम है जिसमे नशा न करने के लिए दिशानिर्देश दिये जाते हैं जो फोकस करते हैं की आप अपनी नशे की आदतों की जिम्मेदारी लें और सदस्यों को भरोसा दिलाएं कि अब आप नहीं पीते | यह परहेज़ पर आधारित दृष्टिकोण जैसे एए और स्मार्ट रिकवरी प्रोग्राम के समान है |  आप लाइफरिंग सेक्युलर रिकवरी (एलएसआर) जैसे प्रोग्राम का उपयोग भी कर सकते हैं जो एक सेक्युलर या धर्मनिरपेक्ष संगठन है जो तीन सिद्धांतों को धारण करता है-नशा न करना, धर्मनिरपेक्षता और आत्म-सहयोग | ऐसा माना जाता है कि आपके कम होते हुए आत्मबल को बढ़ने में मदद करने और ग्रुप मीटिंग्स में जाने के लिए प्रोत्साहित करने और शराब से परहेज़ करने का सर्वोत्तम रास्ता है-आंतरिक प्रेरणा | यह एए के समान होती है जिसमे ग्रुप सेशन होते हैं, लेकिन इनके विश्वास ईसाई धर्म में डूबे हुए नहीं होते |  आपके लिए उचित समर्धन समूहों के बारे में अधिक जानकारी के लिए आपको फेसेस एंड वॉइसेस रिकवरी डायरेक्टरी ऑफ़ सपोर्ट ग्रुप्स (faces and voices recovery directory of support groups) जाना होगा | इनके पास लिंग, धर्म, लत के प्रकार और आयु पर आधारित समर्थन समूहों या सपोर्ट ग्रुप्स के लिए कई विकल्प होते हैं | ये समूहों की लिस्ट भी प्रदान करते हैं जिनमे व्यक्ति से मिलना, चिकित्सीय सहायता प्रदान करना, ऑनलाइन मिलना, दोस्तों और परिवार पर फोकस करना शामिल होते हैं और यह 12 स्टेप वाला होता है | जब आप शराब की समस्या से जूझ रहे हों तब एक थेरापिस्ट के द्वारा व्यक्तिगत ध्यान पाना बहुत अच्छा उपाय होता है | आपका शराब पीना, गहराई में छुपे हुए मसलों या समस्याओं की जड़ हो सकती है जिसके बारे में शराब को बंद करने से पहले पता लगाना ज़रूरी होता है | अगर आप किसी आघात, अत्यधिक तनाव, मानसिक कमजोरी या अन्य कारण से शराब पीते हैं तो थेरापिस्ट उसका पता लगा लेंगे और फिर स्वास्थ्य लाभ के लिए इस प्रकार एक-एक करके मदद लेना ज़रूरी होगा |  अगर आप शराब पीने के सामाजिक दबाव से चिंतित हैं, ट्रिगर्स से बचना नहीं जानते या किसी भी प्रत्यावर्तन से खुद को दोषी मानते हैं तो भी थेरापिस्ट आपकी मदद कर सकते हैं | वह आपको इस अपराधबोध की स्थिति से उबरने में मदद कर सकता/सकती है और आपके स्वास्थ्य लाभ में आपको मज़बूत बनाने में मदद कर सकता/ सकती है | अकेले होने पर शराब की लत को छोड़ना बहुत मुश्किल होता है | शराब की लत छुड़ाने में अपने प्रियजन और दोस्तों को मदद करने के लिए कहें | आपकी यात्रा में आपको बार के लिए आमंत्रित न करने या शराब न देने के द्वारा आपको शराब छोड़ने में आपका समर्थन करने के लिए उनसे कहें | शराब को शामिल किये बिना आप एक साथ कोई गतिविधि करने बारे में उनसे पूछें |
अपने घर से अल्कोहल को बाहर रखें: जब आप बुरा अनुभव करें तब न पियें: अपने घूँट धीरे-धीरे लें: बार में जाना अक्सर बंद कर दें: ऐसी गतिविधियाँ करें जिनमे शराब शामिल न हों: शराब न पीने वाले लोगों के साथ बाहर घूमने जाएँ: व्यायाम करें: विथड्राल सिम्टम (withdrawal symptoms) या शराब छोड़ने के बाद होने वाले लक्षणों को पहचानें: निर्णय लें कि कितनी मात्रा बहुत ज्यादा होती है: अपने वचनबद्धता को लिख लें: आप कितनी शराब पीते हैं उसकी पूरी जानकारी रखें: समय-समय पर शराब से ब्रेक लेते रहें: अपनी प्रगति को मॉनिटर करें: सहायता की ज़रूरत को पहचानें: मद्यसार-सम्बन्धी गुमनाम-एए मीटिंग्स (alcoholics anonymous-AA meetings) में जाकर देखें: स्मार्ट रिकवरी (smart recovery) को आजमायें: धर्मनिरपेक्षता पर आधारित रिकवरी प्रोग्राम को आजमायें: एक थेरापिस्ट को खोजना शुरू करें: अपने प्रियजन और दोस्तों से समर्थन लें:
https://www.wikihow.com/Avoid-Alcoholism https://www.wikihow.com/Avoid-Alcoholism https://www.wikihow.com/Avoid-Alcoholism
Reducing the Amount You Drink Making a Serious Plan to Stop Seeking Outside Help